Martti Aljand

Martti Aljand (sündinud 22. novembril 1987) on eesti ujumistreener ja endine ujuja.

 Saavutused 
 2005 
Aastal 2005 Triestes toimunud lühiraja Euroopa meistrivõistlustel 100 m kompleksujumises saavutas Martti Aljand 6. koha.

 2006 
Aastal 2006 Shanghais toimunud ujumise lühiraja maailmameistrivõistlustel saavutas Martti Aljand 200 m kompleksujumises 9. koha.

2006. aastal Helsingis toimunud lühiraja Euroopa meistrivõistlustel ujumises saavutas ta 8. koha 100 m kompleksujumises.

 2008 
2008. aasta Pekingi olümpiamängudel püstitas Martti Aljand 100 meetri rinnuliujumises uue Eesti rekordi 1.02,46. Tulemus andis 63 konkurendi hulgas 45. koha. Viimasena saadi 16 parema sekka ehk poolfinaali ajaga 1.00,71. Uus Eesti rekord oli 0,07 sekundit parem 5. aprillil 2008 tema püstitatud rekordist. 200 m rinnuliujumises sai ta 46. koha ajaga 2.16,52. 

Martti Aljandi nimele kuulub ka 4. aprillil 2008 Stanfordis ujutud Eesti rekord 200 m rinnuliujumises 2.16,31.

2008. aasta lühirajaujumise EM-il Horvaatias Rijekas ujus Martti Aljand 100 meetri kompleksujumises uue Eesti rekordi 53,97 ning pääses sellega poolfinaali. Aljandi aeg oli eelujumiste 11. tulemus. Eelmine selle distantsi rekord 54,22 kuulus aastast 2000 Indrek Sei nimele.

Samas 100 m liblikujumises püstitas ta uueks Eesti rekordiks 52,49.

 2009 
2009. aasta juuli alguses Indianapolises toimunud USA lahtistel ujumismeistrivõistlustel püstitas Martti Aljand 100 meetri rinnulidistantsil Eesti rekordi 1.01,23. Selle tulemusega võitis ta B-finaalis teise ja kokkuvõttes kümnenda koha. Eelmine rekord 1.02,46 kuulus samuti Martti Aljandile ning oli püstitatud Pekingi olümpiamängudel. Martti Aljand kohendas rekordit veelgi Õhtuleht online, 8. juuli 2009 

2009. aastal Roomas toimunud ujumise maailmameistrivõistlustel püstitas Martti Aljand 100 meetri rinnuliujumises Eesti rekordi 1.00,56. Eelmine rekord 1.01,23 kuulus ka tema nimele ning oli püstitatud mõni nädal varem Indianapolises toimunud USA lahtistel ujumismeistrivõistlustel. Saavutatud ajaga sai Martti 25. koha.  Eesti Ujumisliidu koduleht

Samadel võistlustel ujutud 200 meetrit kompleksi sai Martti Aljand ajaks 2.01,26, millega parandas isiklikku rekordit 1,12 sekundiga ja sai 29. koha.  Eesti Ujumisliidu koduleht

 Isiklikud rekordid 
Martti Aljandi isiklikud rekordid 25 m basseinis.

 Ala  Tulemus  Aeg Koht Märkused 50 m rinnuliujumine  26,88   12. detsember 2009   İstanbul  Eesti rekord 100 m rinnuliujumine  57,51   9. detsember 2011   Szczecin  Eesti rekord 200 m rinnuliujumine  2.07,32   13. detsember 2009   İstanbul  Eesti rekord 100 m liblikujumine  52,49   11. detsember 2008   Rijeka  Eesti rekord 100 m kompleksujumine  53,37   11. detsember 2011   Rijeka  Eesti rekord 200 m kompleksujumine  1.56,99   10. detsember 2009   İstanbul  Eesti rekord

Martti Aljandi isiklikud rekordid 50 m basseinis. 
 Ala  Tulemus  Aeg Koht Märkused 50 m rinnuliujumine  27,99   18. aprill 2009   Stanford  Eesti rekord 100 m rinnuliujumine  1.00,56   26. juuli 2009   Rooma  Eesti rekord 100 m seliliujumine  58,18  juuli 2009   Indianapolis 200 m rinnuliujumine  2.16,31   4. aprill 2008   Stanford  Eesti rekord 200 m kompleksujumine   2.01,26  30. juuli 2009   Rooma

Isiklikku
Ta on ujujate Berit ja Triin Aljandi vend, treener Riho Aljandi poeg.

Ta on abielus ujuja Annika Aljandiga (sündinud Saarnak). 2017. aastal sündis nende peres tütar.http://sport.delfi.ee/news/melu/uudised/palju-onne-eesti-ujumiskuulsuste-perre-sundis-tutar?id=78314348

 Viited 

 Välislingid 
 Biograafia ESBL-is
 Treener Martti Aljandi vlog
Kristi Vahemaa. "Martti Aljand: USA-s peab lõpuks suureks kasvama" EPL, 11. juuni 2007
Veiko Visnapuu. "Peking – õe ja venna Aljandi kohtumispaik" Ärileht, 7. august 2008

Kategooria:Eesti ujujad
Kategooria:Eesti ujumistreenerid
Kategooria:Tallinna Kristiine Gümnaasiumi vilistlased
Kategooria:Sündinud 1987